
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 86
                                                               din 30 aprilie 2025
privind preluarea și modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.432/08.04.2025 şi la Consiliul Local Sighișoara cu nr. 13.740/22.04.2025, de referatul de aprobare, înregistrat cu nr. 12.431/08.04.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighişoara cu nr. 11.721/02.04.2025, formulată de doamna Călina Ana - Maria, prin care solicită preluarea contractului de închiriere nr. 255/2005 având ca obiect terenul situat în Sighișoara, str. Libertății, nr. 68, dobândit conform certificatului de moștenitor nr. 21/19.03.2025, încheiat la Biroul Individual Notarial Melinte Oana, anexat cererii;

Având în vedere faptul că, potrivit extrasului C.F. nr. 52748 Sighișoara (nr. C.F. vechi 1197, număr topografic 3104), de sub A1.2 număr cadastral/număr topografic 52748-C2 – casă cu 1 nivel, doamna Călina Ana - Maria este proprietara imobilul situat în Sighișoara, str. Libertății, nr. 68, conform certificatului de moștenitor nr. 21/19.03.2025, încheiat la Biroul Individual Notarial Melinte Oana; 

Având în vedere contractul de închiriere nr. 255/2005, așa cum a fost modificat  și completat prin actele adiționale nr. 1 - 4 încheiate, având ca obiect terenul în suprafață de 130 mp., din terenul în suprafață totală de 418 mp., situat în municipiul Sighișoara, str. Libertății, nr. 68, cu destinația de teren curți - construcții, înscris în C.F. nr. 52748 Sighișoara (nr. C.F. vechi 1197, nr. topografic 3104), sub nr. cad 52748, încheiat între Municipiul Sighișoara, în calitate de proprietar/administrator și Costea Aurelia, în calitate de chiriaș;

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. inventar: 52.133;

Având în vedere cererea, înregistrată la Municipiul Sighişoara cu nr. 11.918/03.04.2025, formulată de doamna Aldea Diana - Sabina, prin care solicită preluarea contractului de închiriere nr. 255/2017, având ca obiect terenul ocupat de construcția balcon, aferent apartamentului nr. 2, situat în municipiul Sighișoara, str. Crizantemelor, nr. 36, bl. 413, apartament dobândit de aceasta de la foștii proprietari și totodată chiriași ai terenului, domnul Ciobanu Adrian și soția, doamna Ciobanu Mihaela, conform contractului de vânzare, încheiat la Biroul Individual Notarial Melinte Una - Livia - Manuela și autentificat cu încheierea de autentificare nr. 17/03.07.2023, anexat cererii;

Având în vedere contractul de închiriere nr. 255/2017, așa cum a fost modificat și completat prin actele adiționale nr. 1 - 2 încheiate, având ca obiect terenul ocupat de construcția balcon, aferent apartamentului nr. 2, situat în municipiul Sighișoara, str. Crizantemelor, nr. 36, bl. 413, în suprafață de 10 mp., închiriat cu destinația de teren ocupat de construcția – balcon aferent apartamentului nr. 2, încheiat între Municipiul Sighișoara, în calitate de proprietar/administrator și doamnul Ciobanu Adrian și soția, doamna Ciobanu Mihaela, în calitate de chiriași;

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. inventar 5.001;

Având în vedere că Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare; 

Ținând cont de faptul că în urma preluării și modificării contractelor de închiriere se aduc venituri la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 12.433/08.04.2025, prin care se propune preluarea și modificarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

Art. 1. (1) Se aprobă preluarea, începând cu data de 01.05.2025, a contractului de închiriere nr. 255/2005, așa cum a fost modificat și completat prin actele adiționale nr. 1 - 4 încheiate, având ca obiect terenul în suprafață de 130 mp., din terenul în suprafață totală de 418 mp., situat în municipiul Sighișoara, str. Libertății, nr. 68, cu destinația de teren curți - construcții, înscris în C.F. nr. 52748 Sighișoara (nr. C.F. vechi 1197, nr. topografic 3104), sub nr. cad 52748, de către doamna Călina Ana - Maria, ca urmare a dobândirii în proprietate de la actuala chiriașă a terenului, numita Costea Aurelia, a dreptului de proprietate asupra construcțiilor înscrise în C.F. nr. 52748 Sighișoara (nr. C.F. vechi 1197, nr. topografic 3104), sub număr cadastral/număr topografic 52748-C2 și 52748-C3, conform certificatului de moștenitor nr. 21/19.03.2025.

 (2) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani și 8 (opt) luni, respectiv de la data de 01.05.2025 până la data de 31.12.2029, cu posibilități de prelungire, conform contractului.

 (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului şi va fi indexat cu indicele de inflaţie anual. 

(4) Restul clauzelor contractuale din contractul de închiriere, astfel cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi doamna Călina Ana - Maria.

Art. 2. (1) Se aprobă preluarea, începând cu data de 01.05.2025, a contractului de închiriere nr. 255/2017, așa cum a fost modificat  și completat prin actele adiționale nr. 1 - 2, încheiate, având ca obiect terenul, în suprafață de 10 mp., situat în municipiul Sighișoara, str. Crizantemelor, nr. 36, bl. 413, cu destinația de teren ocupat de construcția – balcon aferent ap. 2, de către doamna Aldea Diana - Sabina, ca urmare a dobândirii în proprietate de la actualii chiriași ai terenului, doamnul Ciobanu Adrian și soția, doamna Ciobanu Mihaela, a dreptului de proprietate asupra apartamentului nr. 2, situat în Sighișoara, str. Crizantemelor, nr. 36, bl. 413, înscris în C.F. nr. 50045-C1-U2 Sighișoara (C.F. vechi: 9572/II), sub nr. top. 3495/20/II, conform contractului de vânzare încheiat.

   (2) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani și 11 (unsprezece) luni, respectiv de la data de 01.05.2025 până la data de 31.03.2030, cu posibilități de prelungire, conform contractului.

  (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului şi va fi indexat cu indicele de inflaţie anual. 
  (4) Restul clauzelor contractuale din contractul de închiriere, astfel cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara și  doamna Aldea Diana - Sabina.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

             Tűrk Michaela
                                                                                                    Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
14 ex.  

B.A.

